CELEX: 32007D0137
Language: mt
Date: 2007-02-23 00:00:00
Title: Deċiżjoni tal-Kummissjoni tat- 23 ta' Frar 2007 li temenda d-Deċiżjoni 2006/805/KE fir-rigward tal-miżuri għall-kontroll tad-deni klassiku tal-ħnieżer fil-Ġermanja (notifikat bid-dokument numru C(2007) 535) Test b'rilevanza għaż-ŻEE

24.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               297
            
         DEĊIŻJONI TAL-KUMMISSJONI
   tat-23 ta' Frar 2007
   li temenda d-Deċiżjoni 2006/805/KE fir-rigward tal-miżuri għall-kontroll tad-deni klassiku tal-ħnieżer fil-Ġermanja
   (notifikat bid-dokument numru C(2007) 535)
   (Test b'rilevanza għaż-ŻEE)
   (2007/137/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar veterinarju u żootekniku applikabbli għall-kummerċ intra-Komunitarju ta' ċerti annimali ħajjin u prodotti bil-ħsieb tat-tlestija tas-suq intern (1), u b'mod partikolari l-Artikolu 10(4) tagħha,
   Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 li tikkonċerna l-kontrolli veterinarji fil-kummerċ fi ħdan il-Komunità bl-għan li jiġi kkompletat is-suq intern (2), u b'mod partikolari l-Artikolu 9(4) tagħha,
   Billi:
   
               (1)
            
            
               Id-Deċiżjoni tal-Kummissjoni 2006/805/KE ta' l-24 ta' Novembru 2006 dwar miżuri ta' kontroll sanitarju marbuta mad-deni klassiku tal-ħnieżer f'ċerti Stati Membri (3) ġiet adottata bħala reazzjoni għat-tifqigħat tad-deni klassiku tal-ħnieżer f'ċertu Stati Membri. Dik id-Deċiżjoni tistabbilixxi miżuri ta' kontroll tal-marda li jikkonċernaw id-deni klassiku tal-ħnieżer f'dawk l-Istati Membri.
            
         
               (2)
            
            
               Il-Ġermanja infurmat lill-Kummissjoni li s-sitwazzjoni tal-marda f'ċertu żoni ta' l-istat federali tar-Rhineland-Palatinate tjiebet b'mod sinifikanti. Il-miżuri previsti fid-Deċiżjoni 2006/805/KE li jikkonċernaw dawk iż-żoni m'għandhomx għalhekk japplikaw.
            
         
               (3)
            
            
               Id-Deċiżjoni 2006/805/KE għandha għalhekk tiġi emendata kif jixraq.
            
         
               (4)
            
            
               Il-miżuri previsti f'din id-Deċiżjoni huma f'konformità ma' l-opinjoni tal-Kumitat Permanenti dwar il-Katina Alimentari u Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness li jinsab mad-Deċiżjoni 2006/805/KE qed jinbidel bl-Anness li jinsab ma' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, 23 ta' Frar 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 224, 18.8.1990, p. 29. Id-Direttiva kif emendata l-aħħar bid-Direttiva 2002/33/KE tal-Parlament Ewropew u tal-Kunsill (ĠU L 315, 19.11.2002, p. 14).
   
      (2)  ĠU L 395, 30.12.1989, p. 13. Id-Direttiva kif emendata l-aħħar bid-Direttiva 2004/41/KE tal-Parlament Ewropew u tal-Kunsill (ĠU L 157, 30.4.2004, p. 33).
   
      (3)  ĠU L 329, 25.11.2006, p. 67.
   
      ANNESS
      
         
            “ANNESS
            PARTI I
            1.   Il-Ġermanja
            A.   Rhineland-Palatinate
            
                     
                        (a)
                     
                     
                        fil-Kreis Ahrweiler: fil-muniċipalitajiet Adenau u Altenahr;
                     
                  
                     
                        (b)
                     
                     
                        fil-Kreis Daun: il-muniċipalitajiet Obere Kyll u Hillesheim, fil-muniċipalitajiet Daun il-lokalitajiet Betteldorf, Dockweiler, Dreis-Brück, Hinterweiler u Kirchweiler, fil-muniċipalitajiet Kelberg il-lokalitajiet ta' Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath u Welcherath, fil-muniċipalitajiet Gerolstein il-lokalitajiet Berlingen, Duppach, Hohenfels-Essingen, Kalenborn-Scheuern, Neroth, Pelm u Rockeskyll u l-Belt ta' Gerolstein;
                     
                  
                     
                        (ċ)
                     
                     
                        fid-Distrett Bitburg-Prüm: il-muniċipalità Prüm il-lokalitajiet Büdesheim, Kleinlangenfeld, Neuendorf, Olzheim, Roth bei Prüm, Schwirzheim u Weinsheim.
                     
                  B.   Nord Rhine-Westfalia
            
                     
                        (a)
                     
                     
                        fid-Distrett ta' Euskirchen: il-bliet Bad Münstereifel, Mechernich, Schleiden u l-lokalitajiet ta' Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (fil-Belt ta' Euskirchen), il-muniċipalitajiet ta' Blankenheim, Dahlem, Hellenthal, Kall u Nettersheim;
                     
                  
                     
                        (b)
                     
                     
                        fid-Distrett tar-Rhein-Sieg: il-bliet ta' Meckenheim u Rheinbach, il-muniċipalità Wachtberg, il-lokalitajiet ta' Witterschlick, Volmershofen, Heidgen (fil-muniċipalità ta' Alfter) u l-lokalitajiet ta' Buschhoven, Morenhoven, Miel u Odendorf (fil-muniċipalità ta' Swisttal);
                     
                  
                     
                        (ċ)
                     
                     
                        il-belt ta' Aachen: fin-nofsinhar ta' l-awtostradi A4, A544 u l-Bundesstrasse B1;
                     
                  
                     
                        (d)
                     
                     
                        il-belt ta' Bonn: in-nofsinhar tat-triq nazzjonali 56 u l-awtostrada A 565 (Bonn-Endenich sa Bonn-Poppelsdorf) u l-lbiċ tat-triq nazzjonali 9;
                     
                  
                     
                        (e)
                     
                     
                        fil-Kreis Aachen: il-bliet ta' Monschau u Stolberg, il-muniċipalitajiet ta' Simmerath u Roetgen;
                     
                  
                     
                        (f)
                     
                     
                        fil-Kreis Düren: il-bliet ta' Heimbach u Nideggen, il-muniċipalitajiet ta' Hürtgenwald u Langerwehe.
                     
                  2.   Franza:
            It-territorju tad-Dipartiment tal-Bas-Rhin u l-Moselle li jinsab fil-punent tar-Rhine u l-kanal Rhine Marne, fit-tramuntana ta' l-awtostrada A 4, fil-lvant tax-xmara Sarre u fin-nofsinhar tal-fruntiera mal-Ġermanja u l-muniċipalitajiet ta' Holtzheim, Lingolsheim u Eckbolsheim.
            PARTI II
            1.   Is-Slovakkja:
            It-territorju ta' l-Amministrazzjonijiet Distrettwali Veterinarji u ta' l-Ikel (DVFA) ta' Trenčín (inklużi d-distretti ta' Trenčín u Bánovce nad Bebravou), Prievidza (inklużi d-distretti ta' Prievidza u Partizánske), Púchov (inkluż id-distrett ta' Ilava biss), Žiar nad Hronom (inklużi id-distretti ta' Žiar nad Hronom, Žarnovica u Banská Štiavnica), Zvolen (inklużi d-distretti ta' Zvolen, Krupina u Detva), Lučenec (inklużi d-distretti ta' Lučenec u Poltár) u Veľký Krtíš.
            PARTI III
            1.   Il-Bulgarija:
            It-territorju kollu tal-Bulgarija.”